**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

**ΣΤΟΙΧΕΙΑ ΣΧΟΛΕΙΟΥ**

**1ο ΓΕΝΙΚΟ ΛΥΚΕΙΟ ΝΑΟΥΣΑΣ**

**Τέρμα Φιλώτα Κοκκίνου**

**59200 Νάουσα**

**Τηλ: 2332027250**

**mail@1lyk-naous.ima.sch.gr**

Αριθμ. Πρωτ.: 554/20-10-2022

**Προς : Δ.Δ.Ε ΗΜΑΘΙΑΣ**

**ΚΟΙΝΟΠΟΙΗΣΗ**

**ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

**Θέμα : <<Πρόσκληση κατάθεσης προσφοράς για την εξαήμερη εκδρομή της Γ’ Λυκείου στην Βιέννη, Βουδαπέστη και Βελιγράδι>>**

Το 1ο ΓΕΛ Νάουσας ζητά κατάθεση προσφορών για πραγματοποίηση εξαήμερης εκπαιδευτικής εκδρομής στην Βιέννη, Βουδαπέστη, Βελιγράδι σύμφωνα με την **Υ.Α *20883/ΓΔ4/13-2-2020, ΦΕΚ 456/τ.Β’/11-02-2020***.. Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την Τετάρτη 2 Νοεμβρίου και ώρα 12.00 μ. μ. Η εκδρομή θα πραγματοποιηθεί στο διάστημα από τις 12 Δεκεμβρίου 2022 μέχρι και το Σάββατο 17 Δεκεμβρίου 2022 αεροπορικώς και οδικώς και θα συμμετάσχουν περίπου 90 μαθητές/τριες της Γ΄ τάξης, οι οποίοι θα συνοδεύονται από έξι (6) καθηγητές/τριες. Η κατηγορία καταλύματος πρέπει να είναι Α΄ κατηγορίας (τεσσάρων ή πέντε αστέρων) σε τρίκλινα ή τετράκλινα δωμάτια με ημιδιατροφή για τους μαθητές και μονόκλινα για τους καθηγητές. Επιπρόσθετα επιθυμούμε:

1. Συνοδό του πρακτορείου καθ’ όλη τη διάρκεια της εκδρομής.
2. Ασφαλιστική κάλυψη για όλους, Φ.Π.Α και FREE των καθηγητών και μαθητών.
3. Ξεναγούς
4. Μαθητές και εκπαιδευτικοί στον ίδιο όροφο του ξενοδοχείου (επίβλεψη και ασφάλεια)

**Το πρόγραμμα της εξαήμερης εκδρομής έχει ως εξής:**

**1.Δευτέρα 12/12/2022: 1η μέρα: ΝΑΟΥΣΑ – ΘΕΣ/ΚΗ – ΒΙΕΝΝΗ (αεροπορικώς)**

**1η ΜΕΡΑ** Αναχώρηση **το πρωί** από Νάουσα, επιβίβαση στο αεροπλάνο και αναχώρηση για την Βιέννη την πρωτεύουσα της Αυστρίας, με την μαγευτική αυστριακή ύπαιθρο να συντροφεύει την διαδρομή μας. Άφιξη στην πόλη του Μότσαρτ και του Στράους, θα μεταβούμε στο παλάτι του Σέμπρουν με τα 1400 δωμάτια και τους εξαίρετους κήπους του, κάστρο Μπελβεντέρε. Ελεύθερος χρόνος. Τακτοποίηση στο ξενοδοχείο. Δείπνο 1η διανυκτέρευση.

**2. Τρίτη 13/12/2022**

**2η ΜΕΡΑ  Ξενάγηση στην πόλη της Βιέννης:** την Όπερα, το μουσείο Φυσικής Ιστορίας, το συγκρότημα των Ανακτόρων Χόφμπουργκ, το Κοινοβούλιο, το θαυμάσιο Νεογοτθικό Δημαρχείο, τον Καθεδρικό Ναό του Αγίου Στεφάνου, το Μουσείο Καλών Τεχνών και όλα τα άλλα πανέμορφα κτίρια που στολίζουν την Αυστριακή πρωτεύουσα. Ελεύθερος χρόνος στον διάσημο πεζόδρομο Κέρτνερ Στράσσε όπου μπορείτε να ψωνίσετε και τις περίφημες Βιεννέζικες σοκολάτες. Μετά τον ελεύθερο χρόνο αναχώρηση για Βουδαπέστη. Τακτοποίηση στο ξενοδοχείο. Δείπνο και 2η διανυκτέρευση.

**3.Τετάρτη 14/12/2022**

**3η ΜΕΡΑ ΒΟΥΔΑΠΕΣΤΗ**

Μετά το πρωινό, το «Μαργαριτάρι του Δούναβη», η πανέμορφη Βουδαπέστη μας καλωσορίζει και μας προσκαλεί να την γνωρίσουμε. Χρόνος ελεύθερος για μια πρώτη γνωριμία με την πρωτεύουσα, που την χωρίζει ο Δούναβης και την ενώνουν οι πανέμορφες γέφυρές του. Δείπνο στο ξενοδοχείο. Μετά το δείπνο σας προτείνουμε μια μαγευτική κρουαζιέρα (προαιρετική) στο Φωταγωγημένο Δούναβη. Μέσα από το πλοιάριο θα θαυμάσετε τα μεγαλοπρεπή κτήρια και τα εντυπωσιακά αξιοθέατα της πανέμορφης Βουδαπέστης. 3η Διανυκτέρευση.

**4. Πέμπτη 15/12/2022**

**4η ΜΕΡΑ ΒΟΥΔΑΠΕΣΤΗ**

Πρωινό και ξεκινάμε για την ξενάγηση της βασίλισσας της τσιγγάνικης μουσικής. Η Βούδα πάνω σε χαμηλούς λόφους, η Πέστη απέναντί της σε μεγάλη πεδιάδα. Στη μέση ο γαλάζιος Θεός ο Δούναβης. Θα αρχίσουμε την ξενάγησή μας από την Πέστη. Θα επισκεφθούμε την Πλατεία Ηρώων, τον καθεδρικό ναό του Αγ. Στεφάνου και την Όπερα. Ύστερα διασχίζοντας τον Δούναβη θα βρεθούμε στην Βούδα για να δούμε τον Πύργο των Ψαράδων, την θαυμαστή εκκλησία του Ματθία και θα απολαύσουμε την εξαιρετική θέα που προσφέρει η πόλη από τον λόφο του Γκέλερτ. Το απόγευμα ελεύθερο να χαρείτε το «Παρίσι της Ανατολής». Αξιοποιήστε τον ελεύθερο χρόνο σας επισκεπτόμενοι τα πραγματικά αξιόλογα μουσεία της πόλης. Επισκεφθείτε τις θέρμες της πόλης, τo Κοινοβούλιο, την Εθνική Πινακοθήκη κ.α. Για την διασκέδασή σας προτείνουμε τον Ζωολογικό κήπο. Για τις αγορές σας επισκεφθείτε τη λεωφόρο Ρακότσι και τον πεζόδρομο Βάτσι ή απολαύστε τον καφέ και το γλυκό σας στο CAFÉ NEW YORK το πολυτελέστερο καφέ της Ευρώπης. Δείπνο στο ξενοδοχείο. 4η Διανυκτέρευση

**5.Παρασκευή 16/12/22**

**5η ΜΕΡΑ: ΒΟΥΔΑΠΕΣΤΗ – ΒΕΛΙΓΡΑΔΙ**

Πρόγευμα, επιβίβαση στο πούλμαν και θα αναχωρήσουμε για την πανέµορφη πρωτεύουσα της Σερβίας το Βελιγράδι. Ενδιάμεση στάση στο Νόβι Σάντ για ξεκούραση. ¨Αφιξη στο Βελιγράδι. Επίσκεψη  στο  Ναό  του  Αγίου  Σάββα  Τα περισσότερα αξιοθέατα του Βελιγραδίου συγκεντρώνονται στην παλιά πόλη. Το πιο γνωστό και ωραίο σηµείο της παλιάς πόλης είναι το φρούριο Kalemegdan το οποίο έχει µετατραπεί σε ένα µεγάλο φανταστικό πάρκο και περιλαµβάνει πολλά αξιοθέατα όπως το στρατιωτικό µουσείο, τον ζωολογικό κήπο αλλά και ωραία θέα στην πόλη και στους ποταµούς ∆ούναβη και Σάββα. Πολύ κοντά στο φρούριο βρίσκεται η πλατεία ∆ηµοκρατίας, µια µεγάλη και εντυπωσιακή πλατεία µε όµορφα κτίρια. Θα δούµε επίσης τον πύργο όπου εκτελέστηκε ο Ρήγας Φεραίος, που µοιάζει µε τον Λευκό Πύργο της Θεσσαλονίκης, ο πύργος Νεµπόισα. Αναχώρηση για  το  ξενοδοχείο  στην  ευρύτερη  περιοχή της  Σερβίας. Δείπνο. 5η Διανυκτέρευση

**6.Σάββατο 17/12/2022**

**6η ΜΕΡΑ: ΣΕΡΒΙΑ – ΝΑΟΥΣΑ (οδικώς)**

Μετά το πρωινό, αφήνουμε την Σερβία και ξεκινάμε το ταξίδι της επιστροφής μας για τον συνοριακό σταθμό των Ευζώνων. Έλεγχος των διαβατηρίων και συνεχίζουμε για την Νάουσα με ενδιάμεσες στάσεις για καφέ και φαγητό. Άφιξη το βράδυ και τέλος της εκδρομής.

**Η επιλογή θα γίνει ανάλογα με την προσφορά**

Σας γνωστοποιούμε ότι, σε περίπτωση που αναλάβετε την εκδρομή, αν σας ζητηθεί, θα εκδώσετε απόδειξη παροχής υπηρεσιών για κάθε μαθητή ξεχωριστά

**1.Δικαίωμα συμμετοχής:** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2.Σύνταξη και υποβολή προσφορών:** Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

**3. Αξιολόγηση προσφορών:** Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σ΄ αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

γ) με ηλεκτρονικό ταχυδρομείο, με κωδικό που θα δοθεί τηλεφωνικώς από το Γραφείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων, των μέσων συγκοινωνίας.

**4.Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους του 15μελους Μαθητικού Συμβουλίου που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό και οι προσφορές των τουριστικών γραφείων, κοινοποιούνται από το Διευθυντή του σχολείου στην ιστοσελίδα του σχολείου <https://1olykeionaousas.wixsite.com/1ogel> και κάθε συμμετέχον ταξιδιωτικό γραφείο έχει νόμιμο δικαίωμα να ενημερωθεί και να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Σε περίπτωση προβλήματος της ιστοσελίδας και μόνο τότε τα Ταξιδιωτικά Γραφεία θα ενημερωθούν τηλεφωνικά. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.

ii. Το όνομα του ξενοδοχείου, η κατηγορία του, ο αριθμός δωματίων και κλινών και οι παρεχόμενες από αυτό υπηρεσίες.

iii. Η Ασφάλεια αστικής επαγγελματικής ευθύνης.

iv. Το συνολικό κόστος της εκδρομής και κόστος ανά μαθητή.

v. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στην ιστοσελίδα του και τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

**Η ΔΙΕΥΘΥΝΤΡΙΑ**

**Σοφία Τσιχλακίδου**